b'\n_START_ARTICLE_\n28 Panfilovtsi\n_START_PARAGRAPH_\n28 Panfilovtsi (russisk: \xd0\xbf\xd0\xb0\xd0\xbd\xd1\x84\xd0\xb8\xd0\xbb\xd0\xbe\xd0\xb2\xd1\x86\xd1\x8b, ental: \xd0\xbf\xd0\xb0\xd0\xbd\xd1\x84\xd0\xb8\xd0\xbb\xd0\xbe\xd0\xb2\xd0\xb5\xd1\x86 \xe2\x80\x93 panfilovetz) referere til en gruppe p\xc3\xa5 28 sovjetiske soldater fra den 316. riffeldivision under ledelse af generalmajor Ivan Panfilov (deraf navnet) der den 14. november 1941 under den tyske march mod Moskva i anden verdenskrig, i en fire timer lang desperat kamp mod de tyske invasionstropper form\xc3\xa5ede at stoppe dem og i processen uskadeligg\xc3\xb8re 18 tyske tanks. Alle eller n\xc3\xa6sten alle 28 sovjetiske soldater blev dr\xc3\xa6bt under kampene. Den 21. juli 1942 blev de (posthumt) alle tildelt den sovjetiske \xc3\xa6resbevisning Sovjetunionens helt. Slaget fandt sted omkring 7 kilometer sydvest for Volokolamsk ved hovedvejen mod Moskva._NEWLINE_Senere unders\xc3\xb8gelser har vist at der nok snare var tale om en del flere russiske tropper og at antallet af tyske tanks ikke er pr\xc3\xa6cist kendt._NEWLINE_I 1975 blev der opf\xc3\xb8rt et mindesm\xc3\xa6rke for de faldne soldater i omr\xc3\xa5det.'